เอกสารแนบ 5 : รายงานคณะกรรมการชุดย่อย

รายงานคณะกรรมการตรวจสอบ

เรียน ท่านผู้ถือหุ้น

คณะกรรมการตรวจสอบของ บริษัท ไดนาสตี้ เซรามิค จำกัด(มหาชน) ประกอบด้วยกรรมการบริษัท
จำนวน 3 ท่าน ซึ่งทุกท่านเป็นกรรมการอิสระ และเป็นผู้ทรงคุณวุฒิ
มีความรู้และประสบการณ์ในการดำเนินธุรกิจ ได้แก่ นายโยธิน จ๋วงพานิช
เป็นประธานกรรมการตรวจสอบ
และเป็นผู้มีความรู้และประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน
นายสุรศักดิ์ โกสิยะจินดา และ นายผจญ ขจิตสาร เป็นกรรมการตรวจสอบ

คณะกรรมการตรวจสอบได้ปฏิบัติหน้าที่ตามความรับผิดชอบที่ได้รับมอบหมายจากคณะกรรมการบริษัทและกฎบัตรของคณะกรรมการตรวจสอบที่กำหนดไว้เป็นลายลักษณ์อักษรซึ่งสอดคล้องกับข้อกำหนดของตลาดหลักทรัพย์แห่งประเทศไทย
โดยในปี 2557 คณะกรรมการตรวจสอบมีการประชุมรวม 4 ครั้ง
กรรมการตรวจสอบทุกท่านได้เข้าร่วมประชุมครบทุกครั้ง นอกจากนี้
คณะกรรมการตรวจสอบได้เชิญฝ่ายบริหาร ผู้สอบบัญชี ฝ่ายตรวจสอบภายใน รวมทั้ง
คณะกรรมการบริหารความเสี่ยงและความต่อเนื่องทางธุรกิจ เข้าร่วมประชุมด้วยตามความเหมาะสม
และได้สรุปรายงานผลการปฏิบัติงานที่เป็นสาระสำคัญสรุปได้ ดังนี้

1.  สอบทานและให้ความเห็นชอบงบการเงินรายไตรมาสและประจำปี
    เพื่อให้มีการปฏิบัติตามหลักการบัญชีที่รับรองทั่วไป
    ก่อนเสนอคณะกรรมการบริษัทเพื่อพิจารณาอนุมัติ

2.  พิจารณา เสนอแนะ
    ติดตามการแก้ไขข้อบกพร่องต่างๆทั้งจากการตรวจสอบโดยผู้ตรวจสอบภายในและผู้สอบบัญชี
    รวมถึงการชี้แนะให้การกำกับดูแลและการตรวจสอบภายในมีประสิทธิผลมากขึ้น
    ให้เป็นไปตามกฎระเบียบ ข้อบังคับ
    และนโยบายที่หน่วยงานกำกับดูแลภายนอกและที่บริษัทกำหนดไว้

3.  สอบทานการเปิดเผยข้อมูลที่สำคัญ รายการระหว่างกัน หรือ
    รายการที่อาจก่อให้เกิดความขัดแย้งทางผลประโยชน์ โดยยึดหลักความระมัดระวัง
    ความสมเหตุสมผล และคำนึงถึงประโยชน์ของผู้มีส่วนได้เสียของบริษัท

4.  พิจารณานโยบายบริหารความเสี่ยงของคณะกรรมการบริหารความเสี่ยงและความต่อเนื่องทางธุรกิจ
    แผนงานและแนวทางการบริหารจัดการความเสี่ยง
    นอกจากนี้ยังได้สอบทานการบริหารจัดการความเสี่ยงอันเกิดจากภาวะภายในและภายนอกองค์กร
    โดยมีการประชุมร่วมกับฝ่ายจัดการของบริษัท
    รวมทั้งพิจารณาและสอบทานประสิทธิภาพและความเหมาะสมของกระบวนการบริหารความเสี่ยงได้มีการควบคุมและจัดการอย่างเหมาะสม
    พร้อมทั้งให้ข้อเสนอแนะเพื่อนำไปปรับปรุงให้ดียิ่งขึ้น

5.  คณะกรรมการตรวจสอบได้สอบทานความเพียงพอของระบบการควบคุมภายในของบริษัทฯและบริษัทย่อย
    เพื่อประเมินความเพียงพอ เหมาะสม และความมีประสิทธิภาพของระบบการควบคุมภายใน
    การดำเนินงานของฝ่ายบริหารที่สอดคล้องกับนโยบาย และอำนาจอนุมัติที่กำหนดไว้
    ทั้งนี้คณะกรรมการตรวจสอบไม่พบจุดอ่อนหรือข้อบกพร่องอันเป็นนัยสำคัญ

6.  ติดตามความคืบหน้าเกี่ยวกับการปฏิบัติตามหลักการกำกับดูแลกิจการที่ดี
    ตามมาตรฐานที่กำหนดไว้
    และส่งเสริมให้มีกระบวนการในการพัฒนาการกำกับดูแลกิจการที่ดีอย่างต่อเนื่อง
    รวมทั้งการปฏิบัติตามนโยบายการต่อต้านคอร์รัปชั่นที่กำหนดไว้

7.  พิจารณาคัดเลือกและเสนอชื่อของผู้สอบบัญชีและค่าตอบแทนโดยพิจารณาถึงความรู้
    ความสามารถ ประสบการณ์และคุณภาพงานของผู้สอบบัญชีในรอบปีที่ผ่านมา ทั้งนี้
    คณะกรรมการตรวจสอบได้พิจารณาผลการปฏิบัติงานของผู้สอบบัญชี บริษัท แกรนท์ ธอนตัน
    จำกัด ซึ่งนับเป็นปีที่ 4 พร้อมทั้งพิจารณาค่าตอบแทนผู้สอบบัญชี นำเสนอผ่านคณะกรรมการบริษัท
    โดยเห็นว่าเป็นผู้ที่มีความเข้าใจธุรกิจของบริษัทฯ ประกอบวิชาชีพด้วยความเป็นอิสระ
    รวมทั้งข้อเสนอแนะอย่างตรงไปตรงมา
    เป็นกลางและส่งมอบงานตรวจสอบตามเวลาอย่างสม่ำเสมอซึ่งคณะกรรมการตรวจสอบได้เสนอที่ประชุมสามัญผู้ถือหุ้นประจำปี
    2558 แต่งตั้ง ให้ บริษัท แกรนท์ ธอนตัน จำกัด เป็นผู้สอบบัญชีของบริษัทฯและบริษัทย่อย
    ในอัตราค่าตอบแทน เป็นเงิน 1.85 ล้านบาท ลดลงจากปีก่อนร้อยละ 7

และจากการประเมินผลใน “แบบประเมินตนเองของคณะกรรมการตรวจสอบ” ประจำปี 2557
คณะกรรมการตรวจสอบสามารถปฏิบัติได้ตามที่กฎบัตรคณะกรรมการตรวจสอบกำหนดไว้อย่างครบถ้วน

คณะกรรมการตรวจสอบมีความเห็นว่า
บริษัทมีกระบวนการจัดทำและเปิดเผยข้อมูลในรายงานทางการเงินที่เหมาะสม เชื่อถือได้
มีระบบการควบคุมภายใน การกำกับดูแลและการบริหารความเสี่ยงที่เพียงพอ
มีการเปิดเผยรายการระหว่างกันตามหลักเกณฑ์เพื่อสะท้อนการบริหารงานอย่างโปร่งใส
และมีการปฏิบัติตามหลักการกำกับดูแลกิจการที่ดีตามที่ตลาดหลักทรัพย์แห่งประเทศไทยกำหนดไว้

  ในนามคณะกรรมการตรวจสอบ

  ของบริษัท ไดนาสตี้ เซรามิค จำกัด(มหาชน)

  (นายโยธิน จ๋วงพานิช)

  ประธานคณะกรรมการตรวจสอบ วันที่ 17 กุมภาพันธ์ 2558

รายงานคณะกรรมการบริหารและกำกับดูแลกิจการ

เรียน ท่านผู้ถือหุ้น

คณะกรรมการบริหารและกำกับดูแลกิจการได้รับมอบหมายจากคณะกรรมการบริษัทให้มีหน้าที่รับผิดชอบด้านการกำกับดูแลกิจการของบริษัทตามหลักการกำกับดูแลกิจการที่ดีเพื่อให้สอดคล้องกับ
หลักการกำกับดูแลกิจการที่ดี สำหรับบริษัทจดทะเบียนปี 2555 (ปรับปรุง)
โดยฝ่ายพัฒนาธรรมาภิบาลเพื่อตลาดทุน ตลาดหลักทรัพย์แห่งประเทศไทยและตามแนวปฏิบัติสากล
ซึ่งได้ถือปฏิบัติและมีการพัฒนาส่งเสริมการกำกับดูแลกิจการที่ดีอย่างต่อเนื่องคงไว้เป็นวัฒนธรรมขององค์กร

ในปี 2557 คณะกรรมการบริหารและกำกับดูแลกิจการได้มีการประชุมรวม 2 ครั้ง
เพื่อดำเนินงานตามบทบาทหน้าที่โดยสรุปดังนี้

• ดูแลให้องค์กรมีการดำเนินงานและปฏิบัติตามหลักการกำกับดูแลกิจการที่ดีตามแนวนโยบายที่กำหนด

• พิจารณาให้ความเห็นชอบแผนงานและการดำเนินกิจกรรมส่งเสริมการกำกับดูแลกิจการที่ดี
เพื่อให้หลักการกำกับดูแลกิจการมีผลทางปฏิบัติอย่างต่อเนื่องและเป็นวัฒนธรรมขององค์กร เช่น

-   กำหนดหลักเกณฑ์การเปิดโอกาสให้ผู้ถือหุ้นเสนอระเบียบวาระและเลือกตั้งกรรมการเป็นการล่วงหน้า
    ในการประชุมผู้ถือหุ้นสามัญประจำปี 2558

-   ดูแลและส่งเสริมให้คณะกรรมการบริษัทมีการประเมินตนเอง ตามแบบประเมินตนเอง เรื่อง
    การปฏิบัติตามหลักการกำกับดูแลกิจการที่ดี (Corporate Governance Self
    Assessment)

-   ดูแลและส่งเสริมให้ดำเนินงานตามแนวนโยบายการต่อต้านคอรัปชั่นที่กำหนด

•
ดูแลการปฏิบัติตามแนวนโยบายและแผนงานการดำเนินกิจกรรมด้านความรับผิดชอบต่อสังคมและสิ่งแวดล้อม

• ทบทวนพร้อมทั้งสื่อสารข้อมูลเกี่ยวกับหลักการกำกับดูแลกิจการของบริษัท
ข้อบังคับคณะกรรมการจรรยาบรรณในการดำเนินธุรกิจและจรรยาบรรณพนักงาน
เพื่อให้เป็นปัจจุบันและสอดคล้องกับแนวปฏิบัติของตลาดหลักทรัพย์แห่งประเทศไทยและหน่วยงานที่กำกับดูแล

จากการที่บริษัทได้ดูแลและพัฒนาการกำกับดูแลกิจการอย่างต่อเนื่อง
ในการประเมินคุณภาพการจัดประชุมสามัญผู้ถือหุ้นประจำปีของบริษัทจดทะเบียน ประจำปี 2557
ซึ่งจัดโดยสมาคมส่งเสริมผู้ลงทุนไทย (Thai Investors Association : TIA)
บริษัทได้รับผลคะแนนประเมินเต็ม 100%

(นายรุ่งโรจน์ แสงศาสตรา)

ประธานคณะกรรมการบริหารและกำกับดูแลกิจการ

รายงานคณะกรรมการบริหารความเสี่ยงและความต่อเนื่องทางธุรกิจ

เรียน ท่านผู้ถือหุ้น

คณะกรรมการบริษัท ของ บริษัท ไดนาสตี้ เซรามิค จำกัด (มหาชน)
ได้แต่งตั้งคณะกรรมการบริหารความเสี่ยงและความต่อเนื่องทางธุรกิจ โดยมีบทบาท
หน้าที่กำกับดูแลเพื่อให้มั่นใจว่าบริษัทฯ มีการบริหารความเสี่ยงอย่างครบถ้วนในทุกๆ กิจกรรมหลัก
โดยมีการพิจารณาความเสี่ยงที่เกี่ยวข้องกัน
รวมทั้งมีการพิจารณากำหนดแผนงานเพื่อลดหรือรองรับผลกระทบจากความเสี่ยงที่เชื่อมโยงกันของธุรกิจ
เพื่อให้มั่นใจว่าการบริหารความเสี่ยงของบริษัทฯ
มีการดำเนินการอย่างมีประสิทธิผลและต่อเนื่องเป็นกิจการที่มีความยั่งยืน

ในช่วงเวลาที่ผ่านมาทางบริษัทฯ
ได้ประเมินความเสี่ยงโดยพิจารณาจากสถานการณ์ปัจจุบันและแนวโน้มที่สำคัญในอนาคตทั้งทางด้านสังคม
สิ่งแวดล้อม และด้านเศรษฐกิจ ในรอบปี 2557 ทางทีมงานชุดย่อยมีการประชุมปรึกษาร่วมกันรวม 4
ครั้ง อีกทั้งยังมีการประชุมร่วมกับฝ่ายบริหาร ผู้ตรวจสอบภายใน
รวมทั้งมีการประชุมร่วมกับคณะกรรมการตรวจสอบรวม 1 ครั้ง สรุปสาระสำคัญในการปฏิบัติหน้าที่ได้
ดังนี้

• ทบทวนประสิทธิภาพของระบบการจัดการความเสี่ยงขององค์กรภายในกลุ่มบริษัทฯ

บริษัทฯ ได้
นำหลักการบริหารความต่อเนื่องทางธุรกิจมาใช้เป็นเครื่องมือในการบริหารจัดการรับมือกับความเสี่ยง
ความไม่แน่นอนที่จะมีผลกระทบต่อเป้าหมายการดำเนินงานตั้งแต่ปี 2554
และได้มีการพัฒนากระบวนการบริหารความต่อเนื่องทางธุรกิจให้เป็นไปตามมาตรฐานอุตสาหกรรม
เพื่อมั่นใจว่าบริษัทฯ สามารถบรรลุเป้าหมายที่กำหนดไว้ บริษัทฯ
มีการกำหนดรูปแบบโครงสร้างการบริหารความเสี่ยงจัดทำโดยหน่วยงานบริหารความเสี่ยง
ซึ่งทำหน้าที่ประสานกับหน่วยงานต่างๆ ในการบ่งชี้ประเมิน รวบรวมและติดตามความเสี่ยง
พร้อมทั้งมีการจัดระดับความเสี่ยงจากสูงไปต่ำ
มอบหมายผู้รับผิดชอบในการหาแนวทางแก้ไขป้องกันและบรรเทาผลกระทบจากความเสี่ยงดังกล่าวให้อยู่ในระดับที่ยอมรับได้
เพื่อให้การดำเนินธุรกิจบรรลุเป้าหมายและกลยุทธ์ที่กำหนดไว้

• ทบทวนความเสี่ยงที่สำคัญที่เกิดขึ้นจริงและอาจเกิดขึ้นในอนาคต

เช่น ความผันผวนของราคาเชื้อเพลิงและวัตถุดิบหลัก การขาดแคลนแรงงานและค่าแรงที่เพิ่มขึ้น
ความเสี่ยงด้านห่วงโซ่อุปทาน ความเสี่ยงด้านสุขภาพและความปลอดภัยจากการทำงาน
ความเสี่ยงด้านสิ่งแวดล้อม พร้อมแนวทางการจัดการลดความเสี่ยงควบคู่ไปด้วยกัน

• ติดตามการดำเนินงานตามแผนงานการบริหารความเสี่ยงของหน่วยงานต่างๆ

บริษัทฯ ได้ติดตามการจัดทำแผนบริหารภาวะวิกฤตและทบทวนแผนให้เป็นปัจจุบัน
โดยพิจารณาประเด็นต่างๆ เช่น สถานการณ์และสิ่งแวดล้อมที่เปลี่ยนแปลง
ผู้รับผิดชอบและบทบาทหน้าที่ ขั้นตอนการดำเนินงานรวมถึงความทันสมัยของข้อมูลและดูแลให้
มีการซักซ้อมแผนฉุกเฉินเป็นประจำทุกปี

คณะกรรมการบริหารความเสี่ยงและความต่อเนื่องทางธุรกิจ ได้พิจารณาแล้ว เห็นว่าบริษัท
ได้จัดทำแผนการบริหารความเสี่ยงและดำเนินนโยบายดังกล่าว อย่างต่อเนื่องและมีประสิทธิภาพ
โดยสอดรับกับการกำกับดูแลกิจการที่ดี รวมถึงการควบคุมภายในที่เพียงพอและเหมาะสมกับธุรกิจ
การดำเนินตามนโยบายบรรษัทภิบาลที่ดีและการปฏิบัติตามกฎหมายและระเบียบ ข้อ บังคับ
ที่เกี่ยวข้อง

  (นายสัญชัย เจนจรัตน์)

ประธานคณะกรรมการบริหารความเสี่ยงและความต่อเนื่องทางธุรกิจ

รายงานคณะกรรมการสรรหาและพิจารณาผลตอบแทน

เรียน ท่านผู้ถือหุ้น

ในปี 2557 คณะกรรมการสรรหาและกำหนดค่าตอบแทน ประกอบด้วย นายรุ่งโรจน์ แสงศาสตรา
เป็นประธาน นายสัญชัย เจนจรัตน์ นายมนต์รัก แสงศาสตรา และ นายมารุต แสงศาสตรา
เป็นกรรมการ โดยมี นางสาวสุภาภรณ์ มีเภตรา เป็นเลขานุการ ได้จัดให้มีการประชุมรวม 2 ครั้ง
และกรรมการทุกท่านเข้าร่วมประชุมครบทุกครั้ง เพื่อพิจารณาในเรื่องต่างๆ
ซึ่งคณะกรรมการสรรหาและกำหนดค่าตอบแทน ได้รายงานผลการประชุมพร้อมความเห็น
และข้อเสนอแนะให้คณะกรรมการบริษัทเพื่อพิจารณาอย่างต่อเนื่อง
โดยมีเรื่องสำคัญที่พิจารณาสรุปได้ดังนี้

• พิจารณาบุคคลที่มีคุณสมบัติเหมาะสมเป็นกรรมการของบริษัทฯ
เพื่อทดแทนกรรมการที่ครบกำหนดออกจากตำแหน่งตามวาระ

ในปี 2558 มีกรรมการที่ครบกำหนดออกจากตำแหน่งตามวาระ จำนวน 3 ท่าน ได้แก่ นายชัยสิทธิ์
วิริยะเมตตากุล นายผจญ ขจิตสาร และ นายมนต์รัก แสงศาสตรา
คณะกรรมการสรรหาและกำหนดค่าตอบแทน (ไม่รวม นายมนต์รัก แสงศาสตรา
ซึ่งมีส่วนได้เสียในวาระการพิจารณาครั้งนี้)
ได้พิจารณาเห็นว่ากรรมการที่ครบกำหนดออกจากตำแหน่งตามวาระทั้ง 3 ท่านข้างต้น
มีคุณสมบัติครบถ้วนตามที่ พ.ร.บ.บริษัทมหาชนฯ กำหนด และเป็นบุคคลผู้ทรงคุณวุฒิ มีความรู้
ความสามารถ มีประสบการณ์ที่เป็นประโยชน์ต่อการดำเนินธุรกิจของบริษัทฯ มีวิสัยทัศน์ที่กว้างไกล
ปฏิบัติงานในฐานะกรรมการที่ผ่านมาได้เป็นอย่างดี มีประวัติการเข้าร่วมประชุมที่ดี
รวมถึงมีส่วนร่วมในการแสดงความเห็นที่เป็นประโยชน์ในที่ประชุม
เพื่อนำเสนอให้ที่ประชุมคณะกรรมการบริษัทพิจารณาอนุมัติ
ก่อนนำเสนอให้ที่ประชุมผู้ถือหุ้นพิจารณาอนุมัติต่อไป
ทั้งนี้เพื่อเป็นการส่งเสริมและสนับสนุนนโยบายการกำกับดูแลที่ดีของบริษัทฯซึ่งเปิดโอกาสให้ผู้ถือหุ้นส่วนน้อยเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการผ่านช่องทางโดยตรงกับเลขานุการบริษัทหรือหน่วยงานนักลงทุนสัมพันธ์
หรือผ่านทางเว็บไซต์บริษัทฯ ระหว่างวันที่ 1 ตุลาคม 2557 จนถึงวันที่ 31 ธันวาคม 2557
แต่ไม่มีผู้ถือหุ้นท่านใดเสนอรายชื่อบุคคลที่มีคุณสมบัติเหมาะสมในการดำรงตำแหน่งกรรมการมายังบริษัทฯ

• พิจารณาเพิ่มจำนวนกรรมการโดยสรรหาบุคคลที่มีคุณสมบัติเหมาะสมเป็นกรรมการของบริษัทฯ

เพื่อความเหมาะสมในการบริหารงาน จึงได้เสนอจำนวนกรรมการเพิ่มขึ้นจาก 9 ท่านเป็น 11 ท่าน
โดยเสนอชื่อ พลเอกยุทธศักดิ์ ศศิประภา และ นายมารุต แสงศาสตรา (กรรมการบริษัทย่อย :
บริษัทไทล์ท้อปอินดัสตรี้ จำกัด(มหาชน) และพิจารณาเห็นควรเสนอชื่อทั้ง 2
ท่านซึ่งเป็นผู้มีความรู้ความสามารถและประสบการณ์ที่เป็นประโยชน์ต่อการดำเนินธุรกิจของบริษัทฯ
ทั้งมีคุณสมบัติตามกฎหมายและข้อกำหนดตามพระราชบัญญัติหลักทรัพย์และตลาดหลักทรัพย์ พ.ศ.2535
ให้ที่ประชุมคณะกรรมการบริษัทพิจารณาอนุมัติ ก่อนนำเสนอให้ที่ประชุมผู้ถือหุ้นประจำปี 2558
พิจารณาอนุมัติต่อไป

• กำหนดค่าตอบแทนกรรมการและอนุกรรมการต่างๆ

คณะกรรมการสรรหาและกำหนดค่าตอบแทน
ได้พิจารณาค่าตอบแทนคณะกรรมการและคณะอนุกรรมการ ได้แก่ เบี้ยประชุม ,
โบนัส/บำเหน็จกรรมการ โดยกลั่นกรองอย่างละเอียดถึงความเหมาะสม
เทียบเคียงได้กับอุตสาหกรรมลักษณะเดียวกัน
และเพียงพอที่จะรักษากรรมการที่มีคุณสมบัติที่ต้องการไว้ได้
เพื่อนำเสนอให้ที่ประชุมคณะกรรมการบริษัทพิจารณาอนุมัติ
ก่อนนำเสนอให้ที่ประชุมผู้ถือหุ้นพิจารณาอนุมัติต่อไป

• กำหนดอัตราการขึ้นเงินเดือน และโบนัส

คณะกรรมการสรรหาและกำหนดค่าตอบแทน
ได้พิจารณาหลักเกณฑ์ในการกำหนดอัตราการขึ้นเงินเดือนประจำปี 2558 กำหนดโบนัส ประจำปี
2557 และนโยบายการจ่ายโบนัส ประจำปี 2557
ร่วมกับฝ่ายทรัพยากรบุคคลและคณะกรรมการบริหารให้อยู่ในอัตราที่เหมาะสมและสอดคล้องกับผลการดำเนินงานของบริษัท

คณะกรรมการสรรหาและกำหนดค่าตอบแทน
ได้ปฏิบัติงานที่ได้รับมอบหมายจากคณะกรรมการบริษัทอย่างเต็มความสามารถด้วยความระมัดระวัง
รอบคอบ โปร่งใสและเป็นอิสระ ตลอดจนได้ให้ความเห็นอย่างตรงไปตรงมา
เพื่อประโยชน์สูงสุดของผู้ถือหุ้นและผู้มีส่วนได้เสียทุกฝ่าย
และมีความมุ่งมั่นที่จะปฏิบัติงานโดยใช้หลักความเสมอภาคยุติธรรม และโปร่งใส
เพื่อให้สอดคล้องกับหลักการกำกับดูแลกิจการที่ดีตามที่ตลาดหลักทรัพย์แห่งประเทศไทยกำหนดและให้เป็นที่ยอมรับในระดับสากลต่อไป

(นายรุ่งโรจน์ แสงศาสตรา)

ประธานคณะกรรมการสรรหาและกำหนดค่าตอบแทน

เอกสารแนบ 6 : ข้อมูลอื่นๆ

-   สรุปการเปิดเผยข้อมูลผ่านระบบของตลาดหลักทรัพย์แห่งประเทศไทย ในปี 2557

  --------- ------------ -----------------------------------------------------
  รายการที่   วัน / เวลา    หัวข้อเรื่อง

  1         28 ม.ค. 2557 ชี้แจงผลการดำเนินงานและนำส่งงบการเงินปี 2556 (ก่อนตรวจสอบ)
            17:28        

  2         28 ม.ค. 2557 สรุปผลการดำเนินงานของบจ.และรวมของบริษัทย่อย ประจำปี 2556
            17:29        (ก่อนตรวจสอบ) (F45-3)

  3         28 ม.ค. 2557 แจ้งมติคณะกรรมการบริษัทฯครั้งที่ 1/2557 ,ประกาศจ่ายปันผล
            17:30        และรับโอนกิจการทั้งหมด (EBT)

  4         28 ม.ค. 2557 งบการเงินรายปี 2556 (ก่อนตรวจสอบ)
            18:34        

  5         11 ก.พ. 2557 งบการเงินรายปี 2556
            17:08        

  6         11 ก.พ. 2557 สรุปผลการดำเนินงานของบจ.และรวมของบริษัทย่อย ประจำปี 2556
            17:09        (F45-3) (ตรวจสอบแล้ว)

  7         25 ก.พ. 2557 แบบแจ้งรายชื่อและขอบเขตการดำเนินงานของคณะกรรมการตรวจสอบ
            17:09        (F24-1)

  8         25 ก.พ. 2557 กำหนดวันประชุมสามัญผู้ถือหุ้นประจำปี2557
            17:10        และปรับปรุงขอบเขตอำนาจหน้าที่กรรมการตรวจสอบ

  9         26 ก.พ. 2557 แบบแจ้งรายชื่อและขอบเขตการดำเนินงานของคณะกรรมการตรวจสอบ
            17:02        (F24-1) (เพิ่มเติม)

  10        28 มี.ค. 2557 การเผยแพร่หนังสือเชิญประชุมสามัญผู้ถือหุ้นประจำปี 2557
            12:53        พร้อมเอกสารประกอบการประชุม บนเว็บไซต์ของบริษัท

  11        29 เม.ย.     สรุปผลการดำเนินงานของบจ.และรวมของบริษัทย่อย ไตรมาสที่ 1/2557
            2557 17:50   (F45-3)

  12        29 เม.ย.     งบการเงินไตรมาสที่ 1/2557 (ก่อนสอบทาน)
            2557 17:50   

  13        29 เม.ย.     ชี้แจงผลการดำเนินงานและนำส่งงบการเงินไตรมาส 1/2557
            2557 17:52   (ก่อนสอบทาน)

  14        29 เม.ย.     แจ้งมติคณะกรรมการครั้งที่ 3/2557 และประกาศจ่ายเงินปันผล
            2557 17:52   

  15        29 เม.ย.     แจ้งมติที่ประชุมสามัญผู้ถือหุ้นประจำปี 2557 (ครั้งที่ 1/2557)
            2557 17:53   

  16        09 พ.ค. 2557 แจ้งเปิดเผยรายงานการประชุมสามัญประจำปีผู้ถือหุ้น ครั้งที่ 1/2557
            17:07        

  17        14 พ.ค. 2557 สรุปผลการดำเนินงานของบจ.และรวมของบริษัทย่อย ไตรมาสที่ 1
            20:35        (F45-3)

  18        14 พ.ค. 2557 งบการเงินไตรมาสที่ 1/2557
            20:37        

  19        02 มิ.ย. 2557 แจ้งการรับโอนกิจการทั้งหมดจากบริษัทย่อย
            08:53        

  20        22 ก.ค. 2557 งบการเงินไตรมาสที่ 2/2557 (ก่อนสอบทาน)
            17:09        

  21        22 ก.ค. 2557 ชี้แจงผลการดำเนินงานและนำส่งงบการเงินไตรมาสที่ 2/2557
            17:10        (ก่อนสอบทาน)

  22        22 ก.ค. 2557 แจ้งมติที่ประชุมคณะกรรมการบริษัทฯครั้งที่ 4/2557
            17:11        และประกาศจ่ายเงินปันผล

  23        22 ก.ค. 2557 สรุปผลการดำเนินงานของบจ.และรวมของบริษัทย่อย ไตรมาสที่ 2/2557
            17:12        (F45-3)

  24        13 ส.ค. 2557 สรุปผลการดำเนินงานของบจ.และรวมของบริษัทย่อย ไตรมาสที่ 2/2557
            12:38        (F45-3)

  25        13 ส.ค. 2557 งบการเงินไตรมาสที่ 2/2557 (สอบทาน)
            12:39        

  26        29 ก.ย. 2557 ขอเชิญผู้ถือหุ้นเสนอระเบียบวาระ AGM ประจำปี 2558
            12:37        ล่วงหน้าและเสนอชื่อบุคคลเพื่อเข้ารับการเลือกตั้งเป็นกรรมการบริษัทฯ

  27        01 ต.ค. 2557 แจ้งการจดทะเบียนเลิกบริษัทของบริษัทย่อย
            08:36        

  28        28 ต.ค. 2557 สรุปผลการดำเนินงานของบจ.และรวมของบริษัทย่อย ไตรมาสที่ 3
            17:06        (F45-3)

  29        28 ต.ค. 2557 งบการเงินไตรมาสที่ 3/2557 (ก่อนสอบทาน)
            17:06        

  30        28 ต.ค. 2557 ประกาศจ่ายเงินปันผล และ
            17:07        การเปลี่ยนแปลงจำนวนและมูลค่าหุ้นสามัญที่ตราไว้ (Par Value)
                         ของบริษัทพร้อมกำหนดวันประชุมวิสามัญผู้ถือหุ้นครั้งที่ 1/2557

  31        13 พ.ย. 2557 สรุปผลการดำเนินงานของบจ.และรวมของบริษัทย่อย ไตรมาสที่ 3
            17:06        (F45-3)

  32        13 พ.ย. 2557 งบการเงินไตรมาสที่ 3/2557 (สอบทาน)
            17:07        

  33        21 พ.ย. 2557 การเผยแพร่หนังสือเชิญประชุมวิสามัญผู้ถือหุ้น ครั้งที่ 1/2557
            08:34        บนเว็บไซต์ของบริษัทฯ

  34        23 ธ.ค. 2557 แจ้งมติที่ประชุมวิสามัญผู้ถือหุ้นครั้งที่ 1/2557
            17:02        

  35        30 ธ.ค. 2557 แจ้งจดทะเบียนการเปลี่ยนแปลงจำนวนและมูลค่าหุ้นที่ตราไว้ (Par
            13:04        Value)
  --------- ------------ -----------------------------------------------------

คณะกรรมการบริษัทฯ มีนโยบายเปิดเผยข้อมูลผ่านระบบของตลาดหลักทรัพย์แห่งประเทศไทย
อย่างสม่ำเสมอภายในกำหนดและตรงเวลา พร้อมทั้งส่งสำเนาเอกสารประกอบ (ถ้ามี) ให้ทาง
กลต.ด้วยทุกครั้ง

-   ผลคะแนนการประเมินผลการปฏิบัติหน้าที่ของกรรมการ

วิธีการประเมิน

1. เพื่อใช้ประเมินการปฏิบัติหน้าที่ของคณะกรรมการทั้งคณะ
หัวข้อที่ใช้ประเมินการทำหน้าที่ของกรรมการ

หมายความถึงการทำหน้าที่ของกรรมการแต่ละคนโดยไม่เจาะจงว่าเป็นกรรมการรายหนึ่งรายใดเพียงรายเดียว

  2. ใช้วิธีการให้คะแนน
  เพื่อให้คณะกรรมการสามารถเปรียบเทียบผลประเมินในแต่ละหัวข้อหรือเปรียบเทียบ

ผลประเมินของแต่ละปีได้

  ------------------------------------------- ------------------ --------- ---------
  หัวข้อประเมิน                                  ผลคะแนนการประเมิน             

                                              ปี 2557             ปี 2556    ปี 2555

  1. โครงสร้างและคุณสมบัติของคณะกรรมการ           92%                98%       90%

  2. บทบาท หน้าที่ และความรับผิดชอบของคณะกรรมการ   92%                98%       93%

  3. การประชุมคณะกรรมการ                       98%                99%       98%

  4. การทำหน้าที่ของกรรมการ                      98%                97%       98%

  5. ความสัมพันธ์กับฝ่ายจัดการ                      96%                99%       98%

  6. การพัฒนาตนเองของกรรมการและการพัฒนาผู้บริหาร   94%                94%       97%

  จำนวนกรรมการ (คน)                           9                  9         8^(*)
  ------------------------------------------- ------------------ --------- ---------

  *ปี 2555 กรรมการทั้งคณะ 9 คน มี 1 ท่าน ลาออก ณ วันที่ 31 ธันวาคม 2555

-   สรุปวาระการประชุมของคณะกรรมการบริษัทในปี 2557

+-------------------------------------------+---+---+---+---+---+---+
| ในการประชุมคณะกรรมการบริษัทฯ รวมทั้งสิ้น 6 ครั้ง มี | # | # | # | # | # | # |
|                                           | 1 | 2 | 3 | 4 | 5 | 6 |
| วาระเพื่อพิจารณา 12 วาระ                     |   |   |   |   |   |   |
+-------------------------------------------+---+---+---+---+---+---+
| 1. ผลการดำเนินงานสำหรับไตรมาส               |  |   |  |  |  |   |
+-------------------------------------------+---+---+---+---+---+---+
| 2. การจ่ายเงินปันผลระหว่างกาล                 |  |   |  |  |  |   |
+-------------------------------------------+---+---+---+---+---+---+
| 3. งบประมาณรายจ่ายลงทุนงวดปี และ ครึ่งปีหลัง     |  |   |   |   |   |   |
| (Revised)                                 |   |   |   |  |   |   |
+-------------------------------------------+---+---+---+---+---+---+
| 4. กำหนดวันประชุมผู้ถือหุ้นและวาระการประชุมประจำปี |   |  |   |   |   |   |
| 2557                                      |   |   |   |   |   |   |
+-------------------------------------------+---+---+---+---+---+---+
| 5. แต่งตั้งผู้สอบบัญชีประจำปี 2557                |   |  |   |   |   |   |
+-------------------------------------------+---+---+---+---+---+---+
| 6. รายงานของคณะกรรมการตรวจสอบ             |   |  |  |  |  |   |
+-------------------------------------------+---+---+---+---+---+---+
| 7. งบประมาณรายจ่ายลงทุนงวดปี 2558 และ        |   |   |   |   |   |  |
| ประมาณการผลการดำเนินงานปี 2558              |   |   |   |   |   |   |
+-------------------------------------------+---+---+---+---+---+---+
| 8. พิจารณาการรับโอนกิจการทั้งหมดจาก 3 บริษัทย่อย  |  |   |   |   |   |   |
+-------------------------------------------+---+---+---+---+---+---+
| 9. พิจารณาเปลี่ยนแปลงมูลค่าหุ้นของบริษัทสามัญที่ตราไว้ |   |   |   |   |  |   |
| (Par Value)                               |   |   |   |   |   |   |
+-------------------------------------------+---+---+---+---+---+---+
|                                           |   |   |   |   |   |   |
+-------------------------------------------+---+---+---+---+---+---+
| ในการประชุมคณะกรรมการบริษัทฯ รวมทั้งสิ้น 6 ครั้ง มี | # | # | # | # | # | # |
|                                           | 1 | 2 | 3 | 4 | 5 | 6 |
| วาระเพื่อพิจารณา 12 วาระ                     |   |   |   |   |   |   |
+-------------------------------------------+---+---+---+---+---+---+
| 10.พิจ                                     |   |   |   |   |  |   |
| ารณาอนุมัติการแก้ไขเพิ่มเติมหนังสือบริคณห์สนธิของบริษัท |   |   |   |   |   |   |
| ข้อ 4. เรื่องทุนจดทะเบียน                      |   |   |   |   |   |   |
+-------------------------------------------+---+---+---+---+---+---+
| 11.พิจารณาวาระการประชุมวิสามัญผู้ถือหุ้น ครั้งที่      |   |   |   |   |  |   |
| 1/2557                                    |   |   |   |   |   |   |
+-------------------------------------------+---+---+---+---+---+---+
| 12. พิจารณาอนุมัติการจัดซื้อที่ดิน                  |   |   |  |   |  |   |
+-------------------------------------------+---+---+---+---+---+---+
| วาระเพื่อทราบ 2 วาระ                        |   |   |   |   |   |   |
+-------------------------------------------+---+---+---+---+---+---+
| 1.การเปลี่ยนแปลงการถือหุ้น DCC ของกรรมการ      |  |   |  |  |  |   |
+-------------------------------------------+---+---+---+---+---+---+
| 2. ความคืบหน้าการรับโอนกิจการ                 |   |  |   |   |   |   |
+-------------------------------------------+---+---+---+---+---+---+

-   สรุปงานพบปะนักลงทุนและการเปิดเผยข้อมูลของฝ่ายนักลงทุนสัมพันธ์ ประจำปี 2557

แผนงานของฝ่ายนักลงทุนสัมพันธ์ ได้มีการจัดพบปะกับนักลงทุนรายย่อย นักลงทุนสถาบัน
และนักวิเคราะห์ ต่อเนื่องตลอดทั้งปี 2557 โดยได้นำเสนอผลงานการดำเนินงาน ฐานะการเงิน
คำอธิบายและวิเคราะห์ของฝ่ายจัดการ (Management Discussion & Analyst)
ตลอดจนแนวโน้มในอนาคตโดยวิธีเปิดโอกาสให้มีการพบปะพูดคุยกับนักลงทุนทั้งในและต่างประเทศ
ที่สำนักงานใหญ่ของบริษัทฯ โดยแบ่งเป็น กลุ่มย่อยๆ รวมกว่า 50 ครั้ง
ซึ่งสามารถดูรายละเอียดข้อมูลประกอบได้ที่ www:dynastyceramic.com หัวข้อ
“นักลงทุนสัมพันธ์” และยังมีการจัดให้ข้อมูลข่าวสารต่างๆ เพิ่มเติมอีกหลายช่องทาง ดังสรุป :

  ----------- ------------------------- -------------- -------------------
  DATE        Topic                     Focus Group    PLACE

  17 Feb 2014 DCC Analyst Meeting       Analyst        DCC Head Office,
              4Q/2013                   Meeting        Thailand

  1-2 Apr     Invest Asean Conference   Roadshow       Fullerton Hotel,
  2014        2014                                     Singapore

  19-22 May   UK Road Show 2014 with    Roadshow       London and
  2014        SET and CLSA                             Edinburgh, United
                                                       Kingdom

  26 May 2014 Opportunity Day 1Q/2014   Opportunity    Stock Exchange of
                                        Day            Thailand, Thailand

  9 July 2014 db Access Thailand        Roadshow       TISCO Tower,
              Industrials Corporate Day                Thailand
              by Deutsche TISCO                        

  25-27 Aug   ASEAN Conference 2014     Roadshow       Singapore
  2014                                                 

  27-29 Aug   Thailand Focus 2014       Roadshow       Grand Hyatt Erawan
  2014                                                 Hotel, Thailand
  ----------- ------------------------- -------------- -------------------

แบบยืนยันความถูกต้องครบถ้วนของค่าตอบแทนที่จ่ายให้แก่ผู้สอบบัญชี

รอบปีบัญชีสิ้นสุดวันที่ 31 ธันวาคม 2557

  ------------------------- ---------------- ---------------- --------------- --------------
  รายการที่                   ชื่อบริษัทผู้จ่าย       ชื่อผู้สอบบัญชี        สังกัด            ค่าสอบบัญชี (บาท)

  1                         บมจ.ไดนาสตี้       นายสมคิด เตียตระกูล บจก.แกรนท์ ธอนตัน 1,377,500
                            เซรามิค                                            

  2                         บมจ.ไทล์ท้อป       นายสมคิด เตียตระกูล บจก.แกรนท์ ธอนตัน 415,000
                            อินดัสตรี้                                            

  3                         บจ.พิค แอนด์ เปย์   นายสมคิด เตียตระกูล บจก.แกรนท์ ธอนตัน 75,000

  4                         บจ.เมืองทอง       นายสมคิด เตียตระกูล บจก.แกรนท์ ธอนตัน 62,500
                            เซรามิค                                            

  5                         บจ.เวิลด์ไวด์       นายสมคิด เตียตระกูล บจก.แกรนท์ ธอนตัน 50,000
                            เซรามิค                                            

  รวมค่าตอบแทนจากการสอบบัญชี                                                     1,980,000
  ------------------------- ---------------- ---------------- --------------- --------------

ค่าตอบแทนจากการสอบบัญชี (Audit fee)

ในปี 2557 บริษัทย่อย 3 แห่ง คือ บจ.พิคแอนด์เปย์ บจ.เมืองทองเซรามิค และ
บจ.เวิลด์ไวด์เซรามิค ได้จดทะเบียนเลิกกิจการ โดยมีค่าตอบแทน บริษัทละ 30,000 บาท

ค่าบริการอื่น (nom-audit fee)

สำหรับค่าบริการอื่น (non-audit fee)
ในรอบปีบัญชีที่ผ่านมาบริษัทและบริษัทย่อยไม่มีการใช้บริการอื่นจากสำนักงานสอบบัญชีที่ผู้สอบบัญชีสังกัด
และจากบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด

ข้อมูลข้างต้น

 ถูกต้องครบถ้วนแล้ว ทั้งนี้
ข้าพเจ้าขอยืนยันว่าไม่มีข้อมูลการให้บริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้าสังกัด
และบุคคลหรือกิจการที่เกี่ยวข้องกับข้าพเจ้าและสำนักงานสอบบัญชีที่ข้าพเจ้าสังกัด
ที่ข้าพเจ้าทราบและไม่มีการเปิดเผยไว้ข้างต้นไม่ถูกต้อง

 ไม่ครบถ้วน กล่าวคือ
........................................................................................................................................

................................................................................................................................................................................

เมื่อปรับปรุงข้อมูลข้างต้น (ถ้ามี) แล้ว
ข้าพเจ้าขอยืนยันว่าข้อมูลทั้งหมดในแบบฟอร์มนี้แสดงค่าตอบแทนสอบบัญชีและค่าบริการอื่นที่บริษัทและบริษัทย่อยจ่ายให้ข้าพเจ้า
สำนักงานสอบบัญชีที่ข้าพเจ้า สังกัดและบุคคลหรือกิจการที่เกี่ยวข้องกับข้าพเจ้า
และสำนักงานสอบบัญชีดังกล่าวที่ถูกต้องครบถ้วน

ลงชื่อ....................................................

(นายสมคิด เตียตระกูล)

สังกัด บริษัท แกรนท์ ธอนตัน จำกัด

ผู้สอบบัญชีของกลุ่ม บริษัท ไดนาสตี้ เซรามิค จำกัด(มหาชน)